אינרציה
הרופא אמר לי שאני חייב להפסיק ושכדאי שאגור ליד מים,; אז בינתיים יש לי דליפה בכיור ואני לא מצליח להתחיל כבר שנתיים.; חולפים מחר ועוד מחר ושק התירוצים שלי נגמר,; אני כמו ילד; מסוחרר; מההיצע, מהביקוש; ובעיקר מרגיש תלוש, אוסף מיחוש; ועוד מיחוש ושוב נפער.; קרן שמש מאוחרת שפוגעת בתריסים נכנסת בסלון לשבור את הכלים,; התודעה שלי סמיכה בתוך המצעים והרצפה שלי תקרה וכל הסל שלי ביצים; וכבר שלושה ימים אני לא יכול לישון כי היא פגעה בי עם משפט שעף; מהאוזן לגרון; ושוב אמרה שזה הקש האחרון; אבל אולי היא משקרת; ויש לה עוד המון.; אבל היום היא מגישה לי זר קוצים באגרטל, לזכר התמימות.; מזליגה דמעה סמלית מהעין השמאלית, בשם ההתפכחות.; חולפים מחר ועוד מחר ושריר הלב שלה נגמר,; כבר נעשה לה מאוחר.; היא מבינה את זה פתאום; באמצע או בסוף כל יום,; נמתחת ופוקעת כמו מיתר.; פיה טובה, פיה רעה, אני רק עוד איזו יד שמחפשת אחיזה; על צלע הר, בעיר שלווה, בכתם צבע על מפה; צולל עמוק מדי בכוס ריקה.; 